Jeg har min skønne traver hoppe, som jeg til daglig kan ride i grime og træktov uden problemer både på bane og på tur i alle 3 gangarter, jeg kan også springe sådan. Hendes stopsignal er 110% i orden. Men nogle dage, kan det så fuldstændig klik for hende. Hun har i en lang periode haft det med at stejle på daglig basis, mange gange i løbet af en træning. Dette problem er ovre nu, og hun rejser sig meget sjældent - og når hun gør, er det oftest min fejl grundet forvirring eller for stort pres. Generelt er hun ikke en hest der hopper vildt meget rundt, men hun er en varm og opmærksom hest. Hun har nu stået stille (boksro) i 2 mdr, grundet en skade på forbenet. Jeg måtte for 2 uger siden begynde at skridte hende 10 min om dagen, men stadig ingen fold. Sidste søndag valgte jeg så at ride en tur op i vores skov, da hun virkede lidt mærkelig ned gennem den lille by hun står opstaldet i. Så for vores egen og omgivelsernes skyld, red jeg et sted hen (skoven) hvor der ikke var så meget trafik og larm. Hun har hendes steder oppe i skoven, hvor hun plejer at galoppere. Og jeg vidste godt at hun ville trippe lidt her, men var overbevist om at jeg ville kunne håndtere det. Desværre sker der det, at da vi kommer til et af stederne, virker det til at hun slår helt fra oven i hovedet. Begynder at hoppe op og ned, trækker ind i buskene, og der er slet ingen kontakt til hende. Når hun får disse ''flip'' plejer jeg at kunne slippe tøjlen, og så vil hun sætte frem. Det følte jeg mig nødsaget til her, da hun stod og hoppede midt på en bakke, og jeg fandt det ikke forsvarligt at lade hende fortsætte. Men det hjælper desværre ikke at jeg slipper. Eftersom det plejer at hjælpe, ved jeg ikke hvad jeg så skal stille op, og før jeg får fundet en løsning, hopper hun voldsomt frem, bukker og får mig smidt forover så jeg lander på hoved nakke og ryg - ergo det kunne gå rigtig galt. Jeg holder af refleks fat i tøjlen, og i det hun får mig smidt op foran hende, bliver hun forskrækket og trækker sig voldsomt tilbage hvilket resultere i at hun hiver mig med op, da jeg jo har fat i tøjlen. Jeg stod og sundede mig lidt, da jeg jo havde slået mig nogle mindre heldige steder. Jeg ringede til min far i tilfælde af at jeg skulle besvime eller andet, så de vidste hvor jeg var. Jeg gik det første lange stykke med hende, men da jeg havde store smerter i mit hovede valgte jeg at sætte mig op, da vi var ved udkanten af skoven. Hun trippede stort set hele vejen hjem, men opførte sig pænt. Jeg red med ganske almindelig sadel og hovedtøj den dag. Mit spørgsmål til jer er, har i nogle forslag til hvad jeg kan gøre, for at forhindre eller mindske disse flip? Det er en anelse farligt, og jeg har ikke tid til at tage på skadestuen i tide og utide for at blive scannet og ligge med nakkekrave i jeg ved ikke hvor lang tid .. Samt at jeg nu har gået i en uge ude af stand til at dreje mit hovede, og passe min skole pga. hjernerystelse (havde ridehjelm på!) Så hvis i har nogle forslag, så høre jeg dem gerne 
Hej, Jeg kender godt det med at have sine "galopsteder", hvor hesten udmærket godt ved, at her plejer man at galopere. Tiden har så til gengæld lært mig, at hvis man tager galoppen samme sted nogle gange i træk, bliver det kodet ind i hesten, og hvis den er lidt varm i hovedet, kan det give problemer på længere sigt. Jeg har derfor gjort det til en vane at skifte mellem gangarterne på disse fristende steder. Selv om hesten stadig godt kan huske, hvis det var galop sidste gang, så hjælper det på, hvor let eller svært det bliver at holde den nede i f.eks. skridt og bevare kontrollen. I dit tilfælde ville jeg forsøge at undgå disse galopsteder i et stykke tid eller evt. tage dem i den omvendte retning (hvis du ikke plejer at galopere begge veje). Din hest er sikkert vældig kåd og glad for igen at komme på tur, og så reagerer den nok endnu stærkere end den ellers ville. Du kan også lægge lydighedsøvelser ind i løbet af skovturen (parader, forpartsvendinger, tilbagetrædninger, zig-zag schenkelvigninger o.s.v.), der kan give din hest noget andet at tænke på, hvis den virker tændt. Dit eksempel demonstrerer i hvert fald, at selv meget velopdragne heste også kan komme ud af kontrol. Det var godt, at du trods alt kunne komme op og få dig selv og hesten sikkert hjem. Hvis jeg var dig, ville jeg prøve at gå til kiropraktor med nakken... Og tag dig god tid med hjernerystelsen - der kan komme ubehagelige langtidsvirkninger, hvis man ikke tager den nok med ro! MVH Jette
Jeg syntes bestemt ikke du skal ride hesten før den må komme på fold igen. Det er jo klart den er skør efter flere måneder i boks. De fleste heste er jo nærmest livsfarlige når de er i længere boksro og så pludselig kommer ud og får vind i håret. Giv hende vat i ørene og en ørehætte/hut ovenover det beroligere rigtig meget på de fleste travere. Giv hende evt et meget "blødt" bid på (f.eks æblebid) Det er meget atypisk at en traver stejler for tøjlen så der er måske noget der genere hende. Når de stejler med en travsulky knækker de ofte stængere på vognen og det er en rigtig dyr fornøjelse, så det skal en traver helst ikke gøre. håber snart du og hesten er i topform igen. Venlig hilsen Annette
Hun kan ikke holde til at komme på fold, derfor har dyrlægen bedt mig genoptræne FØR fold. Dette skal forgå via skridtture, hvor jeg så længe hendes ben ikke hæver op, også må trave ganske lidt. Hun er i hendes stillestående periode blevet gået med hver dag. Det var dyrlæge der bad mig skridte hende selv, da vi bliver nød til at gå langsomt frem, for at se hvornår hendes ben bryder op igen. Og ham lytter jeg nu efter, da han er fagdyrlæge med speciale indefor heste, og er en meget anset dyrlæge - han ved hvad han laver. Min hest bliver absoulut ikke presset. Den går som hyggehest, rider næsten aldrig baneridning (og når hun gør, så er det altså aldrig her hun får flip, bliver brugt til tricks, rides ofte bidløst, og kan rides i et cordeo. De eneste steder hun får ''flip'' er når vi kommer til nogle få bestemte steder i skoven, hvor hun ved hun plejer at galoppere - ergo er det en indlært adfærd, (min fejl) som jeg nu skal have af hende igen. Derudover er hun nok det mest opdragne dyr man finder i vores stald, staldejerens barnebarn har siden en alder på 4 kunne trække med min hest, nybegyndere trækker hende. Da jeg fik hende, var hun en meget stresset og forstyrret hest, så jeg har set hende sådan, og jeg ved hvad jeg skal kigge efter. Men de tegn har ikke vist sig i 3 år. Kan desuden ikke se hvordan jeg nogensinde skal kunne blive en ufølsom rytter. Jeg hjælper med at ride ungheste for ejere der ikke ønsker en stresset og presset unghest, og ønsker at det hele skal forgå så naturligt og roligt så muligt. Jeg lytter ekstremt meget på min hest, det har jeg været nød til da hun er så sensitiv som hun er. Jeg opfatter det ikke som et angreb, men forstår ikke hvor disse konklusioner kommer fra, da jeg bestemt ikke synes jeg fremlægger noget grundlag for disse, i mit emne. Det jeg har skrevet her, skal heller ikke forståes som forsvar, for jeg har slet ikke behov for at forsvare mig, men synes i skal have en forklaring. Jeg brydes mig ikke om at blive omtalt som en ufølsom rytter, først og fremmest fordi jeg aldrig er blevet omtalt således, og derefter fordi jeg ved, at jeg ikke ville kunne håndtere min hest overhovedet, hvis jeg var det. Jeg kan desværre ikke bruge svarerne til noget, men tak for jeres tid alligevel. Jeg fortsætter med at skridte hende, og hun er nu også påbegyndt meget let longetræning (det måtte hun heller ikke tidligere), så jeg håber det kan tage lidt af hendes energi. Til sidst vil jeg bare lige tilføje, at travheste er mærkelige oven i hovedet. Jeg har arbejdet med så mange efterhånden, og ikke en er ens, men de er alle fuldstændig rablende skøre med mange mærkelig småting. Det tager sindsygt lang til at sætte sig ind i, og derfor er det nok svært for folk der ikke har arbejdet med travheste, at komme med løsninger når disse har problemer og mærkelige vaner. - Camilla.
Btw, så skal i være velkomne til at kigge min hest her:  - Så kan i jo bedømme om i ser en stresset og utilpas hest på de billeder 
Hej alle, er der nogen af jer der kan hjælpe mig med hvad for et bid jeg skal vælge? (; jeg har en lille hest som er en blanding af Fjordhest og Oldenborger. Jeg har lidt problemer han går godt til bidet men vil ikke rigtig suge på det. Udover det så løber og drejer han som det passer ham i galopen. Jeg har prøvet med 2 delt, 3 delt, 3 rings, skarpt og blødt. og der er ikke rigtig noget der funkgere. Hermed osgå til spring. (; Nogen gode forslag?
Hvorfor overhovedet et bid? 
Jeg har en islænder der har gjort lidt det samme, jeg bruger nu overstående bid og er rigtig glad for det.. Mit problem har været at han lægger sig meget på bidet, så det har vi trænet rigtig meget at komme væk fra - jeg har desuden skiftet over til at bruge krydsnæsebånd - hvilket også har hjulpet.  Håber du finder en løsning 
bidløsninger  Ja hvordan kan man vide sig sikker på at BIDDET gør en forskel.? Hvis det er primære steder ( f.eks i galloppen) at man har et problem, så tyder det ikke på at det er BID problemer. Måske er det istedet fysiske problemer ( f.eks det er hårdt/svært/ for hesten fysisk at bære sig rundt i det ønskede tempo) Måske er det måden rytteren sidder på ( balancen der gør det fysisk svært for hesten) Måden rytteren hjælper hesten eller mangel på samme ( en rytter der ligger vægten forkert, kan gøre det meget svært for en hest at holde balancen) Forståelses fejl. Måske har hesten lært at xx betyder den skal gøre xxx for at opnå xxx. Jeg ville altså starte med at se på ridningen som en helhed, inden jeg ville kaste mig ud i andre bid/bidløs. Pøj pøj med træningen
Hej! tak for svarene! - når i skriver bid løs, hva mener i så for der er jo forskellige former for det? (: og det med at jeg måske ridder forkert, er ikke et stort problem. for min ride lærere og andre siger det er fint. det er mere hesten der ikke har balancen til det, og han vil ikke slappe ordenligt af.. han styrter mere afsted og drejer som det passer ham.. har også prøvet i longse, hvor jeg red i en lille cirkel, men igen han har ingen balance så han ligger næsten ned når han galopere.. men han kan dog komme ned i et 'okay' tempo, ikke et man kan ride i men et hvor det er mugligt at blive sidende.. (:
hejsa.. har en hoppe som har redet LB-Dressur, og folk siger hun saktens kan bruges igen.. Igen menes det at hun har gået for 3 måneder siden med en lille fold skade, og hun halter ikke mere.. Hun halter ikke når man rider hende..! Tror i hun er klar..???? MVH Nanna
Hvis ikke du har en diagnose og en dyrlæges bud på hvor lang tid hun skulle holde pause er der vel kun én måde at finde ud af det på og det er at starte stille og roligt op. Vi herinde kan i hvert fald ikke vurdere det ud fra de oplysninger du giver ovenfor. Husk at give dig god tid med genoptræningen. VH Line
Jeg er enig med Schnellen. Giv dig god tid og start stille og roligt op. Der er ingen grund til hast, det kan det kun blive værre af  Hvis hun igen bliver halt i ridningen bør du nok tilkalde en dyrlæge. Venlig hilsen Matilde 
Nu har den tidligere ejer skrevet i en anden tråd, at hesten har en seneskade på støttesenen til den dybe bøjesene. Hesten er blevet solgt som selskabshest, da den ikke kunne bruges til ridning længere. Så nej, jeg vil umiddelbart sige, at chancerne for at den kan bruges som ridehest er meget små - ellers havde den tidligere ejer jo selv givet hesten en chance og genoptrænet den. Og går du igang, så skal hesten under alle omstændigheder stå et års tid minimum og derefter genoptrænes over et halvt års tid. Og før du går igang med genoptræning, så skal hesten scannes hos en hestedyrlæge, for at se om der er det er helet pænt eller om der er for meget arvæv. Er der for meget arvæv, så er chancen for at den kan gå som ridehest nærmest lig nul. At hesten er haltfri på fold, er jo ikke ensbetydende med, at den kan gå dressur, hvor senen belastes. Jeg har selv mange erfaringer med seneskader, og den ene hest, der har haft en seneskade på støttesenen blev aflivet, da den aldrig blev ridehest. Og generelt er der ikke særligt gode prognoser, når en hest får en skade i forbindelse med den dybe bøjesene.....
må jeg benytte tråden til at understrege, at dette er et eksempel på, at man ALDRIG bør så meget som overveje at give en hest bort/sælge den billigt som selskabshest  Hanne
Har en skøn dreng, Avalon på 5,5 år. Ridningen har i en lang periode ikke rigtig fungeret som man kunne ønske sig. Han har ikke slappet af i overlinien og har virket lidt stiv på den ene volte. Han har desuden haft svært ved at ligge sig frem til bidet, og ville helst gå med hovedet højt. Det er sådan set min egen skyld, fordi jeg i en lang periode har spændt for meget (specielt i den side som Avalon har virket stiv på). Han er blevet tjekket af massør, som kun kunne mærke få spændinger, men ikke noget voldsomt. Så er ikke det mindste i tvivl om at det har været pga. mig. Han er nemlig en hest, som bliver utrolig meget påvirket af de mennesker han omgåes og rides af. Jeg har så fået en passer for 1,5 måned siden, som har holdt en pause med ridningen, men er så lige gået igang med Avalon. Og de er bare et godt match! Hun skal dog have noget undervisning (pt. er det mig som underviser hende). Hun spænder nemlig ikke, så hun har fået løsnet Avalon helt vildt i overlinien! Så han nu endelig kan slappe af, og ligge sig frem til bidet. Det har jo så resulteret i, at jeg nu også kan ride min bassedreng, fordi jeg nu er begyndt at slappe af, fordi han også slapper af. Jubiiii!!! Og det er bare gået kanon godt de sidste 8 gange jeg har redet ham  Så mig og min passer er sku et godt makkerpar, for hun sørger for at han slapper af, og hun koncentrere sig om sin opstilling på ham. Og så er hun igang med at lærer at støtte på udvendige tøjle og give efter på den indvendige tøjle. Samt at hæve sine hænder lidt, for de er præget af ponyridning   Men det griner vi bare af når jeg underviser hende  Og så koncentrerer jeg mig om, at holde det ved lige at støtte på udvendige, give efter på indvendige, få ham til at lytte for sæde, flytte sig for mine ben, de halve parader og stille sig korrekt på volter osv. Men hold op det er en fed følelse at sin hest er begyndt at bærer sig selv  Vores træning har dog også været langvejs, da han er oldenborger/fuldblod, og vokser langsomt, så det er tydeligt at det til tider, har bæret præg af en hest som er mere sammensat og så til tider slet ikke hænger sammen. Galoppen, har vi snuset til en del gange, men har kun fungeret i meget korte perioder ad gangen. Og tænker at påbegynde galoparbejdet igen. Derfor har jeg lige et par spørgsmål. Han er meget frisk når vi gallopere (ihvertfald for det meste), og vil nogen gange, gerne stikke hovedet i vejret og galoppere som var han fri på marken. Andre gange, ligger han sig selv frem til bidet og slapper mere af. Men det jeg vil hører er, hvis han bare fiser derud ad, er det så bedre at stoppe med at galoppere den dag? Skal jeg bare lade ham galoppere og forsøge at lave halve parader og forsøge at bremse ham for sæde? Eller hvad mener i jeg skal gøre? For vil ikke ødelægge det arbejde der er blevet lagt i ham i skridten og i traven. Har også hørt nogen sige at det er bedst at starte med at galoppere? Han vil dog gerne bare løbe derud ad, efter vi har galopperet, så ved ikke om det er en god ide? Når i kommer med svar, må i gerne lave mange afsnit, ellers er det svært for mig at læse pga. at jeg har adhd 
Hvor lyder det til at du har fået en dejlig part   Og hvor lyder det til at du er en god ejer at være part hos   Så bliver det et godt makkerskab. Har du kun galopperet lige ud ? Eller har du oplevet, at han ligger sig bedre frem/ned når han bøjer i hjørner eller på volter ? Jeg har jo en 4 års, som jeg har tilredet i år. Og min underviser kom meget hurtig ind på, at han skulle galoppernes på volter. hvis han gik "lige ud" så blev han lang og flad, tabte balancen og øgede derfor tempoet. Min underviser var inde på, at der er forskel på ungheste. Så nogle har bedst af at galoppere lige ud, og få styrke på den måde. Og som sagt har andre bedst af at gå på volter, og ikke de lange lige stræk. Min unghest blev i starten også ophidset af at galoppere, så der gjorde jeg det altid til sidst i træningen. Men med styrke og erfaring er han begyndt at kunne slappe af bagefter. Så de dage han er lidt frisk, så starter jeg faktisk rimelig hurtig med at galoppere, da det er hans yndlingsgangart. Og så kan han bagefter slappe af i traven. Så du skal nok føle dig lidt frem. I starten ligge galop til sidst, og så på gode dage ligge den i midten. Hovedets placering kommer med styrke, så jeg vil lade ham gå åbent frem, og være glad for balance og et fremadgående tempo. Det andet kommer efter et stykke tid. Mvh Charlotte
Jeg er helt enig med Charlotte i, at man må prøve sig lidt frem mht. hvordan hesten bedst kan galopere. I starten ville jeg ikke tage mig alt for meget af hovedstillingen, men da hesten ikke skal lære at galopere på en forkert måde, så ville jeg altid stoppe den for tøjler eller sæde, for sædet hvis den forstår sædehjælpen, hvis den iler. Ellers lærer den bare, at sådan skal den galopere. Jeg ville kun springe den an, når den i forvejen gik roligt, og i starten ret få skridt. Efterhånden som hesten bliver mere fortrolig med at galopere under rytter, ville jeg også begynde at afbryde den (dvs. stoppe den op) hvis den galoperer med hovedet i vejret. I kan evt. også galopere den i longen - ROLIGT og på en stor volte. Hvis den galoperer godt i longen, galoperer den også bedre med rytter.
Jeg er delvist enige med de andre, men ved du hvorfor han løber stærkt...? Umiddelbart ville jeg nok også lave en masse halve parader, huske at slappe af selv (blød i kroppen, rolig vejrtrækning, snak lidt med hesten), og bare tage det stille og roligt. Det jeg synes er en vigtig pointe, er om hesten løber fordi den mister balancen, eller fordi den har lyst/tror den skal gøre det/stresser eller lignende. Hvis det første er gældende, mener jeg ikke de mange halve parader og opbremsninger nødvendigvis er løsningen. Så kan det være en fordel bare at følge med og have is i maven (gerne let sæde), prøve at lægge en lille halv parade ind af og til, men ellers lade være med at forstyrre hestens balance. Hvis det er balancen/erfaring der mangler, kan det forstyrre mere end det gavner at du sidder og prøver at hjælpe en masse   Jeg tænker ofte det samme som Tina: At hesten ikke skal øve sig i noget forkert. MEN i nogle tilfælde er det min opfattelse at "det forkerte" forsvinder af sig selv, når hesten er klar. F.eks. hvis den har dårlig balance. Det kan evt. være en fordel at ride på en springbane eller lignende, hvor du kan ride på volter der er større end 20 m. 20 m-volter kan godt virke ret snævre for en ung hest... Jeg tilred en stor hest for nogle år siden. Han var trænet lidt i longe, men primært i trav, da han havde rigtig svært ved at komme rundt i galop - uden at speede op. Under rytter gjorde vi det at han blev redet lidt i skoven i galop, men kun i skridt/trav på banen i starten. Da vi så skulle galoppere på bane, valgte vi en ret alternativ løsning; vi indsprang ham med det samme, på små kryds. Her landede han så i galop, galopperede stille og roligt ned i den anden ende af ridehuset, og så tog jeg ham i trav igen. Det gjorde vi noget tid, og så begyndte vi langsomt at øge sværhedsgraden ved at følge kortsiden rundt. I starten bare et par galopspring, men efterhånden længere og længere. Han havde så også en fase hvor han liiiige skulle lære at man godt kan galoppere hele vejen, og endda flere omgange, men han kom hurtigt efter det 
Alt, du skriver, bærer præg af, den er skæv i kroppen, og jeg mener ikke i knoglerne/kiropraktor, men at den er stærkere i den ene side af kroppen. Måske er det pga. rytter-spændinger, og hvis du også har en "dårlig side". Har du prøvet at longere ham, hvor han bliver lang og lidt dyb, og ikke mindst sætter tempoet ned? Jeg kender udmærket dine problemer, og det kan være svært, når man har en hest, der spænder og måske vil løbe hurtigt, især i galop. Jeg har to råd: Longer ham hveranden dag i nogle uger, hvor du kun fokuserer på, han skal gå langsommere og hovedet må ikke komme over ryggens niveau. Galop ville jeg glemme, indtil han kan slappe af i skridt-trav. Og når du skal i gang med den, skal du kun sætte ham i gang, og efter ½-1 omgang sætter du i trav/skridt. Sådan arbejder jeg med min pt., som er i genoptræning, der har vi nemlig præcis de samme problemer! HVIS den så efterhånden bliver ved med at være afslappet efter 1 runde i galop, bliver du bare ved. Men du må ikke-ikke bare "jorde derudad", jeg har prøvet at arbejde med min på den måde i flere år, og det hjælper ikke en høstblomst, den lærer kun at slappe af i galop på en måde, nemlig ved IKKE at blive redet i hurtigt tempo der. Og fordi du siger, du spænder, så få en til at longere jer - når han har lært at slappe af i longen - hvor du slipper tøjler og bøjler og svinger lidt med armene. Kan anbefale centreret ridning - en måde, hvor man arbejder både med fysik og psyke for at kunne slappe af, blive hel, og ikke skæv.
Morgan: Tusind tak! Er os rigtig glad for hende  Til alle: Tusind tak for jeres respons! Var ude at galoppere på ham igår. Og anspringene på begge volter var gode og kontrolleret. Og efter en volte, begyndte han at løbe for hurtigt og havde svært ved at få ham til at lytte for mit sæde. Og forsøgte så at lave halve parader med "fine" signaler, men det resulterede bare i at han smækkede hovedet op. Og følte lidt at han begyndte at spænde. Så standsede ham så roligt som jeg nu kunne. Og valgte at skridte og trave i stedet, da jeg begyndte at spænde. Når jeg galoppere laver jeg volter, da han løber stærkt på langsiden. Når jeg laver volter sagtner han farten i hjørnerne. Men igen, så føler jeg lidt at han mister balancen lidt og kommer for hurtigt ud af takt. Så skal jeg ride på volte hvor han sagtner farten lidt, men mister noget af balancen og takten. Eller skal jeg galoppere hele banen rundt og så forsigtigt se om jeg kan få ham ned i fart (her mister han dog også noget af balancen og takten, men ikke nær så meget som på volte, dog sagtner han ikke rigtig farten i hjørnerne)? Har dog fundet ud af en ting efter at have læst jeres svar. At jeg bare skal galoppere i kort tid ad gangen. Og så forsøge igen, i stedet for bare at galoppere i 3 omgange fordi han kan.
Ja, lige præcis... Når jeg læser din beskrivelse nu, tænker jeg helt klart: Tag en volte i galop, og så ned igen. Når han starter fint, kunne det godt lyde som noget styrke/balance der mangler lidt, og han derfor ikke kan holde sammen på sig selv ret længe. Så træn efter succes! Prøv at undgå at han laver den dårlige galop, og sigt efter kun at få god galop. På et tidspunkt bliver man jo nødt til at prøve at skubbe til grænsen, og derfor kommer man nok også til at gå over den. Men til at starte med, så hold dig på det sikre   Dvs ved du at han kan holde en volte, måske to, men nok ikke tre. Så nøjes med den ene volte (eller en halv!), og vær glad for den   Så kan du trave/skridte lidt og så prøve igen. Du vil med stor sandsynlighed også opleve at selvom du kun galopperer kort tid, så vil du alligevel i sidste endne få mere god galop end du plejer, fordi han ikke falder fra hinanden og du skal bruge tid på at "hente" ham tilbage.
Cat: Tror også du har ret. Jeg skal stoppe ham inden han mister balancen og bliver tung/lang at gallopere på. Han har nemlig ikke den store haseaktion, hvilket gør at han taber bagparten hurtigt og bnliver for lang i det. Han træder tilgengæld super godt ind under sig selv. Men det har taget tid at få ham til at bærer sig selv i traven. Og tror sku det tager dobbelt så lang tid med galoppen. Men man kan jo håbe på at det går hurtigere 
Hej! Jeg bliver lige i tvivl, hvis proportionerne siger fx. LA1 åben, betyder det så at DRFs out ikke er gældende, og at alle må starte uanset hvad de før har redet? Eller betyder "åben" noget helt andet? Mvh Hanne
Ved D-stævner gælder OUT-reglerne altid, det kan man ikke skrive sig ud af i propositionerne jf. reglementet. Ved e-stævner er det frivilligt, om man vil bruge outreglerne. Ved c-stævner gælder der helt andre regler. Så det kommer an på hvad stævneniveau, vi snakker om 
betyder ofte at klassen er "åben" for alle LA programmmer dvs man kan selv vælge hvilket program inden for LA man vil ride og så afgøres klassen på bedste % Disse såkaldte åben klassser, er begyndt at blive udskrevet til mange D stævner pga for få starter i de almindelige klasser, både i LC, LB, LA og i MB, for når den er "åben" kan klassen genneføres som en "rigtig" klasse med mange ekvipager, der rider i mod hinanden i stedet for klasser med kun 3-4 starter, eller klasser der helt bliver aflyst, hvilket er lidt ØV for de fleste, det er næsten altid sjovere, hvis man kan ride mod flere, ligesom vi alle har brug for at øve os i at ride "op af midten" til nogen D staævner, før vi giver os i kast med C stævner, her er der ofte rigeligt med starter. For det meste gælder der de samme out regler i disse åbne klasser dvs du kan kun starte et program som du til "normale" stævner også var beretiget til at starte. Ofte må du godt ride to forskellige programmer i klassen dvs starte to gange i den samme åbne klasse, bare det er to forskellige programmer feks LA4 og LA5 i en LA open.